**Balatonakarattya Község Önkormányzat**

**Polgármester**

Az előterjesztés törvényességi

szempontból megfelelő.

Balatonakarattya, 2016. március 11.

Polgár Beatrix

jegyző

**E L Ő T E R J E S Z T É S**

Balatonakarattya Község Önkormányzat Képviselő-testületének

2016. március 16-ai rendkívüli testületi ülésére.

**Tárgy: Hulladékgazdálkodás közbeszerzési pályázat értékelése.**

**Előterjesztő: Matolcsy Gyöngyi - polgármester**

**Előkészítette:** **Lukács Tamásné kirendeltség-vezető**

**Tárgy: Eljárást lezáró döntés meghozatala a** „hulladékról szóló 2012. évi CLXXXV. törvény 33. § (1) bekezdése alapján a közszolgáltatóval kötött hulladékgazdálkodási közszolgáltatási szerződés” tárgyú közbeszerzési eljárásban.

**Melléklet:** Bíráló Bizottság jegyzőkönyve.

**Tisztelt Képviselő-testület!**

Balatonakarattya Község Önkormányzata ajánlatkérő 2016. február 4-én tartott képviselő-testületi ülésén elfogadott 8/2016. (II.4.) számú önkormányzati határozatával nyílt közbeszerzési eljárás megindítását határozta el “a hulladékról szóló 2012. évi CLXXXV. törvény 33. § (1) bekezdése alapján közszolgáltatóval megkötendő hulladékgazdálkodási közszolgáltatási szerződés”-re vonatkozóan.

A nyílt közbeszerzési eljárás a Kbt. 113. § (1) bekezdése alapján került megindításra a Közbeszerzési Adatbázisba feltöltött összefoglaló tájékoztatóval. Határidőben egyetlen gazdasági szereplő sem jelezte az eljárásban való részvételi szándékát.

Az Önkormányzat ezt követően a Kbt. 113. § (2)bekezdése alapján közvetlen ajánlattételi felhívást küldött ki a hivatkozott önkormányzati határozatban megjelölt alábbi három gazdasági szereplő részére.

Vertikál Zrt. (8154 Polgárdi, Szabadság u. 26.)

Balatonalmádi Nonprofit Kft. (8220 Balatonalmádi, Rákóczi u 43.)

Siókom Nonprofit Kft. (8600 Siófok, Hock J. köz. 2. II. emelet)

Az ajánlattételi határidő 2016. március 4-én 10:00 órakor járt le.

A közbeszerzési eljárásban **egyetlen** ajánlattevő tett ajánlatot az alábbiak szerint.

|  |  |
| --- | --- |
| Ajánlattevő neve: | Vertikál Nonprofit Zrt. |
| Ajánlattevő székhelye: | 8154 Polgárdi, Bocskai u. 39. |
| Telefonszáma: | 06-22/576-070 |
| Telefax száma: | 06-22/576-071 |
| E-mail címe: | info@vertikalrt.hu |
| Kapcsolattartó neve: | Tihanyi Andrea |

|  |  |
| --- | --- |
| **Részszempont** | **Ajánlati elem** |
| 1. A havi közszolgáltatási díj mértéke (Ft.): | 2 350 308,- + ÁFA Ft. |
| 2. A szelektív hulladékgyűjtés keretében havi 1 alkalmon felül vállalt elszállítások száma (db): | 0 db. |
| 3. A biohulladék gyűjtés keretében évi 6 alkalmon felül vállalt elszállítások száma (db): | 8 db. |
| 4. Az illegálisan elhagyott hulladék gyűjtésére kötelezően meghatározott gyűjtőpontokon felüli vállalás (db) | 0 db. |
| 5. A szelektív hulladék gyűjtésére kötelezően meghatározott gyűjtőpontokon felüli vállalás (db) | 0 db. |
| 6. Az önkormányzat közigazgatási területén megvalósuló rendezvények (hulladékgyűjtési akcíók, közösségi rendezvények) hulladék gyűjtésének díja (alkalmanként és 1 m3-re vonatkoztatva) | 7 200,- + ÁFA Ft. |

A BB a beérkezett ajánlatot megvizsgálta és megállapította, hogy az hiánytalan, mert megfelel a jogszabályok és a közbeszerzési dokumentum (elsősorban az eljárást megindító felhívás) feltételeinek. Az ajánlattevőt nem kellett hiánypótlásra felszólítani. Az ajánlat szakmai értékelését (a benyújtott szakmai terv alapján) a BB elvégezte és azt szakmailag kielégítőnek és jogszerűnek ítélte meg.

A fenti előzmények alapján a az eljárást lezáró döntés meghozatalára jogosult képviselő-testület részére javaslom az eljárás nyertesének megjelölni a Vertikál Közszolgáltató Nonprofit Zrt-t.

Balatonakarattya, 2016. március 11.

Matolcsy Gyöngyi

polgármester